Školský vzdelávací program
ETICKÁ VÝCHOVA
Vzdelávacia oblasť: Človek a spoločnosť 
Vyučovací predmet: Etická výchova
Ročník: 5. – 9. ročník (nižšie stredné vzdelávanie – ISCED 2)
Časová dotácia: 1 hodina týždenne, spolu cca 33 vyučovacích hodín ročne
Školský rok: 2026/2027
Vypracované v súlade so štátnym vzdelávacím štandardom pre predmet Etická výchova – nižšie stredné vzdelávanie (Štátny pedagogický ústav) a s Dodatkom č. 17 k štátnym vzdelávacím programom (MŠVVaM SR, č. 2026/10555:2-A3610, účinnosť od 1. 3. 2026), ktorým sa do prierezových tém dopĺňa AI gramotnosť.
Charakteristika predmetu
Predmet etická výchova poskytuje základné informácie o prosociálnom správaní, medziľudských vzťahoch, morálnych hodnotách a osobnostnom rozvoji žiaka. Žiak si v ňom rozvíja sociálne a emocionálne zručnosti, osvojuje si hodnotové postoje, komunikáciu, empatiu a kritické myslenie, ktoré sú súčasťou zodpovedného života v spoločnosti. Dôraz sa kladie na osvojenie si praktických prosociálnych zručností (otvorená komunikácia, sebapoznanie, vyjadrovanie citov, empatia, asertivita) a na prevenciu rizikového správania v reálnom aj digitálnom prostredí. 
Vzdelávací štandard predmetu je koncipovaný na princípe zážitkového učenia a je členený na tematické celky zamerané na rozvoj osobnosti, komunikáciu, medziľudské vzťahy, rodinu a spoločnosť. V každom ročníku sú zaradené témy reagujúce na vývinové osobitosti žiakov, rozvoj digitálnej etiky a etických aspektov využívania moderných technológií. 
Základnou organizačnou formou je 45-minútová vyučovacia hodina, pri ktorej sa uplatňujú komunitné kruhy, zážitkové aktivity, hranie rolí, diskusie a práce v skupinách. 
Materiálno-technické podmienky: škola disponuje odbornou učebňou etickej a náboženskej výchovy vybavenej interaktívnou tabuľou, mobilným seatingom na vytváranie komunitného kruhu a knižnicou s metodickými materiálmi a pracovnými listami.
Ciele predmetu
1. rozvíjať sebapoznanie, sebaúctu a schopnosť sebahodnotenia 
1. osvojiť si zručnosti efektívnej a prosociálnej komunikácie 
1. rozvíjať empatiu, súcit a úctu k druhým ľuďom bez ohľadu na odlišnosti 
1. osvojiť si asertívne správanie a stratégie riešenia konfliktov a šikanovania 
1. nadobudnúť pozitívny vzťah k rodine, priateľom, komunite a životnému prostrediu 
1. rozvíjať kritické myslenie, etické rozhodovanie a zodpovednosť za svoje konanie v reálnom aj digitálnom svete
Rozdelenie časovej dotácie 
Časová dotácia je 1 hodina týždenne (cca 33 vyučovacích hodín za školský rok na ročník).
	Tematický celok
	% (ŠVP)
	Počet hodín / rok

	I. Sebapoznanie, komunikácia a vzťahy
	30 %
	10 h

	II. Empatia, prosociálnosť a etické hodnoty
	30 %
	10 h

	III. Rodina, spoločnosť a prevencia rizikového správania
	25 %
	8 h

	IV. Digitálna etika, AI gramotnosť a svet technológií
	15 %
	5 h



Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). V predmete Etická výchova sa realizuje najmä integráciou do tém zameraných na digitálnu etiku, kritické myslenie a identitu. Žiaci sa učia kriticky posudzovať etické aspekty používania generatívnej AI (pravdivosť informácií, autorské práva, deepfake, ochrana súkromia, plagizátorstvo) a udržiavať zdravú rovnováhu medzi virtuálnymi a reálnymi vzťahmi (digitálny wellbeing).
Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, AIG – AI gramotnosť, MUV – Multikultúrna výchova 

Stratégia vyučovania
Uplatňujú sa predovšetkým zážitkové, záujmové a aktivizujúce metódy. Hlavnou formou je komunitný kruh. Využívajú sa metódy hrania rolí, simulácie životných situácií, diskusie, tvorivé písanie, analýza prípadových štúdií, projektové vyučovanie a práca v malých skupinách. 
Hodnotenie a klasifikácia predmetu
Etická výchova nebude klasifikovaná známkou, ale formou absolvoval/neabsolvoval. Hodnotenie je komplexnou činnosťou založenou na individuálnom prístupe k žiakovi, prevládajúcim znakom je formatívne a pozitívne hodnotenie.
Čo sa hodnotí
1. prístup, postoj a angažovanosť žiaka na vyučovacích hodinách, 
1. schopnosť spolupracovať, počúvať druhých a rešpektovať odlišné názory, 
1. miera zapájania sa do zážitkových cvičení, diskusií a skupinových úloh, 
1. praktické uplatňovanie osvojených prosociálnych zručností v školskom kolektíve. 




Špecifické kritériá a formy hodnotenia
Absolvoval:
Žiak sa aktívne zapája do činností na hodine, rešpektuje pravidlá komunitného kruhu a diskusie, prejavuje úctu k spolužiakom, plní zadané úlohy vzhľadom na svoje možnosti. 

Neabsolvoval:
Žiak dlhodobo ignoruje obsah vyučovania, narúša priebeh zážitkových aktivít, odmieta spolupracovať, prejavuje hrubé bezohľadné správanie alebo neabsolvuje viac ako 30 % vyučovacích hodín bez ospravedlnenia.

Učebné osnovy – 5. ročník
Časová dotácia: 1 hodina týždenne, cca 3hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Otvorená komunikácia a triedny kolektív
(9 h)

	1. Úvodná hodina, pravidlá komunitného kruhu
1. Podoby komunikácie (verbálna, neverbálna)
1. Aktívne počúvanie a rešpekt v rozhovore
1. Poznávanie spolužiakov a rozvoj dobrých vzťahov v triede
	1.  dodržiava pravidlá otvorenej komunikácie
1. rozlíši prvky neverbálnej komunikácie
1. demonštruje schopnosť aktívne počúvať druhého
	OSR, MDV

	Sebapoznanie a sebaúcta
(9 h)

	1. Moje silné a slabé stránky
1. Moje pocity a ich vyjadrovanie
1. Sebaprijatie a úcta k vlastnej osobitosti
1. Prekonávanie strachu a trémy
	1. pomenuje svoje pozitívne vlastnosti a oblasti na zlepšenie
1. adekvátne prejavuje a usmerňuje svoje emócie
	OSR

	Pozitívne hodnotenie druhých a priateľstvo
(10 h)

	1. Vlastnosti dobrého priateľa
1. Pozitívne hodnotenie druhých (pochvala, ocenenie)
1.  Súcit a pomoc spolužiakovi
1. Rozdiely medzi nami ako obohatenie
	1. vyjadrí pozitívne hodnotenie spolužiakovi
1. formuluje znaky fungujúceho priateľstva
1. prejaví ochotu pomôcť v záťažovej situácii
	OSR, MUV

	Digitálny svet a AI okolo nás
(5 h)

	1. Bezpečný čas pred obrazovkou
1. Slušnosť na internete (netiketa)
1. AIG: zoznámenie sa s tým, čo je to umelá inteligencia (hlasoví asistenti, rozprávky a obrázky vytvorené AI)
	1. popíše základné pravidlá slušného správania na internete
1.  uplatňuje rovnováhu medzi online a offline aktivitami
	OSR, MDV, AIG





Učebné osnovy – 6. ročník
Časová dotácia: 1 hodina týždenne, cca 3 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Empatia a emocionálna inteligencia
(9 h)
	1. Zvládanie hnevu a agresivity
1. Vnímanie sveta očami druhého (empatia)
1. Pomoc a darovanie bez očakávania odmeny
1.  Prejavenie súcitu s trpiacimi aké majú obmedzenia
	1. uplatňuje techniky na zvládanie hnevu
predvedie empatické správanie v simulovanej situácii
	OSR

	Asertivita a riešenie konfliktov
(9 h)
	1. Rozdiel medzi pasívnym, agresívnym a asertívnym správaním
1. Ako povedať „nie“ pri tlaku skupiny
1. Prevencia šikanovania a kyberšikanovania
	1. rozlíši typy správania a použije asertívne odmietnutie
1. navrhne riešenie pri spozorovaní šikanovania
	OSR, MDV

	Moja rodina a domov
(10 h)
	1. Úloha rodiny v živote človeka
1. Vzťahy medzi súrodencami a generáciami
1. Doma pomáham – zodpovednosť a povinnosti
	1. objasní význam rodinných hodnôt a vzájomnej pomoci
1. zhodnotí svoju rolu pri plnení domácich povinností
	OSR, ENV

	Digitálna stopa a AI texty
(5 h)
	1. Pravdivosť informácií na internete
1. AIG: zoznámenie sa s četbotmi (AI) a rozpoznanie rozdielu medzi odpoveďou od človeka a vygenerovaným textom
	1. kriticky posúdi informácie z internetu
1.  vysvetlí, že AI nemá vlastné pocity a môže uvádzať nepresnosti
	OSR, MDV, AIG




Učebné osnovy – 7. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Pravda, čestnosť a morálne dilemy
(9 h)
	1. Pravdovravnosť a klamstvo v každodennom živote
1. Čestnosť a spravodlivosť pri hre a učení
1. Dodržiavanie sľubov a dôveryhodnosť
	1. obháji význam čestného konania v praktických príkladoch
1. zhodnotí dôsledky klamstva na vzťahy
	OSR

	Dospievanie a vzťahy medzi chlapcami a dievčatami
(9 h)
	1. Zmeny v období dospievania (fyzické aj psychické)
1. Vzájomná úcta medzi pohlaviami
1. Stereotypy a predsudky v spoločnosti
	1. vysvetlí zmeny v dospievaní s dôrazom na vzájomnú úctu
1. identifikuje a odmietne predsudky v správaní
	OSR, MUV

	Tolerancia a rozmanitosť
(10 h)
	1. Úcta k iným kultúram, náboženstvám a hendikepovaným
1. Solidarita so slabšími a podpora komunity
1. Dobrovoľníctvo ako prejav prosociálnosti
	1. prejaví tolerantný postoj k odlišnostiam
1. navrhne možnosť dobrovoľníckej pomoci vo svojom okolí
	OSR, MUV,ENV

	Etika v AI a digitálne autorstvo
(5 h)
	1. Kopírovanie z internetu vs. vlastná práca
1.  AIG: etika používania AI pri školskej príprave (odpísanie vs. pomoc pri učení, plagizátorstvo, autorské práva pri AI generátoch)
	1. zdôvodní, prečo je nesprávne vydávať text vygenerovaný AI za vlastnú prácu
1.  uplatňuje zásady poctivosti pri štúdiu
	OSR, MDV, AIG





Učebné osnovy – 8. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Hodnotový systém a zmysel života
(9 h)
	1. Materiálne vs. nemateriálne hodnoty
1.  Čo je v živote naozaj dôležité?
1. Vplyv médií a reklamy na naše hodnoty
	1. zostaví vlastný rebríček hodnôt a obháji ho
1. kriticky zhodnotí vplyv reklamy na spotrebné správanie
	OSR, MDV

	Prevencia závislostí a zdravý životný štýl
(9 h)
	1. Látkové závislosti (alkohol, nikotín, drogy)
1. Nelátkové závislosti (gaming, sociálne siete, gambling)
1. Duševné zdravie a psychická hygiena
	1. charakterizuje riziká rôznych druhov závislostí
1. uplatňuje stratégie na ochranu duševného zdravia
	OSR, OZO, AIG

	Ekológia a etika k prírode
(10 h)
	1. Zodpovednosť človeka za životné prostredie
1. Udržateľný životný štýl a šetrenie zdrojmi
1. Etické zaobchádzanie so zvieratami
	1. zhodnotí svoj dopad na životné prostredie
1. navrhne konkrétne kroky pre ekologické správanie v škole a doma
	OSR, ENV

	Generatívna AI, Deepfake a manipulácia
(5 h)
	1. Dezinformácie, hoaxy a syntetické médiá
1.  AIG: riziká AI (deepfake videá, hlasové klonovanie, generovanie falošných fotografií a správ, etika ich šírenia)
	1. rozozná znaky manipulácie a umiestnenia podvrhnutých AI médií
1. formuluje etické dôsledky šírenia nepravdivých AI obsahov
	OSR, MDV, AIG























Učebné osnovy – 9. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Partnerské vzťahy, láska a zodpovednosť
(9 h)
	1. Podoby lásky a priateľstva v dospelom živote
1. Zodpovednosť v partnerských vzťahoch
1. Rodičovstvo a založenie rodiny ako životný krok
	1. objasní význam zodpovednosti a vzájomnej úcty v partnerstve
1. diskutuje o pripravenosti na rodičovstvo
	OSR

	Občianska etika, ľudské práva a spravodlivosť
(9 h)

	1. Všeobecná deklarácia ľudských práv
1. Práva a povinnosti občanov v demokracii
1. Sloboda slova a jej hranice (nenávistné prejavy)AIG: s pomocou generatívnej AI si vytvorí návrh vlastného pohybového programu a kriticky zhodnotí jeho vhodnosť a limity
	1. analyzuje dodržiavanie ľudských práv v spoločnosti
1. odmietne hate speech a diskrimináciu v diskusii
	OSR, MUV

	Príprava na budúcnosť a životné rozhodnutia
(10 h)
	1.  Múj profesijný a osobný cieľ
1. Etika v práci a kariére
1. Zvládanie neúspechu a životných kríz
	1.  formuluje svoje krátkodobé a dlhodobé ciele
1. navrhne spôsoby zvládania záťažových situácií
	OSR

	Budúcnosť ľudstva, AI a digitálny wellbeing
(5 h)
	1. Vplyv technológií a AI na budúce povolania a spoločnosť
1. AIG: etické dilemy AI (zodpovednosť za rozhodnutia AI, súkromie, digitálny wellbeing, rovnováha medzi pohybom, osobným kontaktom a technológiami)
	1. zhodnotí etické riziká aj prínosy AI pre spoločnosť
1.  navrhne vlastné pravidlá pre udržitateľný digitálny wellbeing v dospelosti
	OSR, MDV, AIG



